เงินบาทปิดตลาด 30.58/60บาท
ธนาคารซีไอเอ็มบีไทย รายงาย เงินบาทปิดตลาดเย็นนี้อยู่ที่ระดับ 30.58/60 ปรับตัวอ่อนค่าตามเงินยูโร
2 มี.ค. 2555

ธนาคารซีไอเอ็มบีไทย รายงาย เงินบาทปิดตลาดเย็นนี้อยู่ที่ระดับ 30.58/60 ปรับตัวอ่อนค่าตามเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 30.58/60 บาท/ดอลลาร์ ปรับตัวอ่อนค่าจากเปิดตลาดช่วงเช้าที่ระดับ 30.47/49 บาท/ดอลลาร์ เคลื่อนไหวในทิศทางเดียวกันกับค่าเงินยูโร โดยระหว่างวันเงินบาทปรับตัวแข็งค่าลงไปทำโลว์ที่ระดับ 30.45/47 บาท/ดอลลาร์
"(เงินบาท)ปรับตัวอ่อนค่าตลอดทั้งวัน หลังเปิดตลาดลงมาแข็งค่าที่ระดับ 30.45/47(บาท/ดอลลาร์)" นักบริหารเงิน กล่าว
ปัจจัยที่มีผลต่อค่าเงินบาทยังเป็นเรื่องความกังวลต่อแนวทางการแก้ไขปัญหาหนี้สาธารณะของกลุ่มสหภาพยุโรป แม้จะมีกระแสเงินจากต่างประเทศไหลเข้ามาลงทุนในตลาดหุ้นก็ตาม แต่ก็ถูกหักล้างด้วยค่าเงินดอลลาร์ที่แข็งค่าขึ้น
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.47/49 เยน/ดอลลาร์ ปรับตัวอ่อนค่าจากระดับ 81.22/27 เยน/ดอลลาร์ ส่วนเงินยูโรอยู่ที่ระดับ 1.3257/3260 ดอลลาร์/ยูโร ปรับตัวอ่อนค่าจากระดับ 1.3320/3322 ดอลลาร์/ยูโร
นักบริหารเงินประเมินการเคลื่อนไหวของเงินบาทในสัปดาห์หน้าจะอยู่ในกรอบระหว่าง 30.30-30.70 บาท/ดอลลาร์